Kristensen er født og oppvokst i Lyngdal og fikk jobb i kommunen som ingeniør i 1982. De første 15 årene jobbet han i teknisk etat med kart og oppmåling. Deretter jobbet han med plan- og byggesaker både i teknisk etat og senere ved kommunens servicekontor fram til våren 2010, da han fikk jobb som ingeniør ved Lista jordskifterett i Flekkefjord. I 2012 fikk han så jobb som rådgiver ved plan- og driftsetaten i Hægebostad kommune, hvor han også jobbet med plan- og byggesaker, samt med ulike prosjekter.